ระเบียบกระทรวงมหาดไทยระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ.๒๕๕๒ โดยที่สมควรปรับปรุงระเบียบกระทรวงมหาดไทยว่าด้วยเงินทุนส่งเสริมกิจการเทศบาลเพื่อให้การบริหารเงินทุนส่งเสริมกิจการเทศบาลเหมาะสมกับสภาพการณ์ในปัจจุบันและมีส่วนช่วยเหลือเทศบาลและเมืองพัทยาได้มีโอกาสกู้เงินไปทะนุบำรุงท้องถิ่นได้กว้างขวางและเป็นประโยชน์แก่องค์กรปกครองส่วนท้องถิ่นยิ่งขึ้นอาศัยอำนาจตามความในมาตรา ๖๙ และมาตรา ๗๗แห่งพระราชบัญญัติเทศบาล พ.ศ. ๒๔๙๖ และมาตรา ๖แห่งพระราชบัญญัติระเบียบบริหารราชการเมืองพัทยา พ.ศ. ๒๕๔๒ รัฐมนตรีว่าการกระทรวงมหาดไทยจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๕๒ข้อ ๒[๑]ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ให้ยกเลิก(๑) ระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๑๘(๒)ระเบียบกระทรวงมหาดไทยว่าด้วยเงินทุนส่งเสริมกิจการเทศบาล พ.ศ. ๒๕๑๘ (ฉบับที่ ๗)พ.ศ. ๒๕๔๒ข้อ ๔ในระเบียบนี้เทศบาล หมายความรวมถึงเมืองพัทยานายกเทศมนตรี หมายความรวมถึงนายกเมืองพัทยาเงินสะสม หมายความว่าเงินที่เหลือจ่ายจากเงินรายรับของงบทั่วไปตามงบประมาณรายจ่ายประจำปีและงบประมาณรายจ่ายเพิ่มเติมและให้หมายความรวมถึงเงินรายรับอื่นที่องค์กรปกครองส่วนท้องถิ่นได้รับไว้ภายในวันสิ้นปีงบประมาณหลังจากที่ได้หักทุนสำรองเงินสะสมและลูกหนี้ที่เกิดจากรายได้ค้างชำระประจำปีไว้แล้วเงินทุน หมายความว่าเงินทุนส่งเสริมกิจการเทศบาลข้อ ๕ให้ประธานคณะกรรมการเงินทุนส่งเสริมกิจการเทศบาลรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์และแนวปฏิบัติเพื่อดำเนินการให้เป็นไปตามระเบียบนี้หมวด๑คณะกรรมการเงินทุนส่งเสริมกิจการเทศบาล ข้อ ๖ให้มีคณะกรรมการเงินทุนส่งเสริมกิจการเทศบาลเรียกโดยย่อว่า ก.ส.ท. ประกอบด้วย(๑) ปลัดกระทรวงมหาดไทย เป็นประธานกรรมการ(๒)รองปลัดกระทรวงมหาดไทยที่รับผิดชอบงานกรมส่งเสริมการปกครองท้องถิ่น เป็นรองประธานกรรมการคนที่หนึ่ง(๓) อธิบดีกรมส่งเสริมการปกครองท้องถิ่นเป็นรองประธานกรรมการคนที่สอง(๔) รองอธิบดีกรมส่งเสริมการปกครองท้องถิ่นทุกคนเป็นกรรมการ(๕) นายกเทศมนตรีซึ่งเป็นผู้แทนของเทศบาลทั่วราชอาณาจักร จำนวนสิบคน เป็นกรรมการ(๖) ผู้เชี่ยวชาญด้านกฎหมายและระเบียบท้องถิ่นกรมส่งเสริมการปกครองท้องถิ่นคนหนึ่ง เป็นกรรมการ(๗) ผู้อำนวยการสำนักบริหารการคลังท้องถิ่นกรมส่งเสริมการปกครองท้องถิ่น เป็นกรรมการและเลขานุการ(๘) ผู้อำนวยการส่วนพัฒนาระบบบัญชีท้องถิ่นสำนักบริหารการคลังท้องถิ่น กรมส่งเสริม การปกครองท้องถิ่นเป็นกรรมการและผู้ช่วยเลขานุการกรรมการตาม (๕)ให้นายกเทศมนตรีเลือกกันเองตามหลักเกณฑ์และวิธีการที่ ก.ส.ท. กำหนดและให้อยู่ในตำแหน่งตลอดวาระการดำรงตำแหน่งนายกเทศมนตรีในระหว่างที่กรรมการตาม (๕) พ้นจากตำแหน่ง ให้ก.ส.ท. ประกอบด้วยกรรมการเท่าที่เหลืออยู่ข้อ ๗ให้ ก.ส.ท.มีอำนาจหน้าที่ดังต่อไปนี้(๑) อำนวยการทั่วไป กำหนดหลักเกณฑ์ต่าง ๆเพื่อใช้ในการดำเนินกิจการ การบริหารเงินทุนและควบคุมการดำเนินการให้เป็นไปตามระเบียบนี้(๒) พิจารณาอนุมัติให้เทศบาลกู้ยืมเงินเพื่อดำเนินกิจการอันเป็นการลงทุนตามอำนาจหน้าที่ของเทศบาล(๓)พิจารณาอนุมัติงบประมาณรายจ่ายของสำนักงานเงินทุนส่งเสริมกิจการเทศบาล(๔)ให้ความเห็นชอบในการกำหนดหลักเกณฑ์เกี่ยวกับการบริหารงานบุคคล การคลัง การงบประมาณการรักษาประโยชน์ทรัพย์สิน การจัดหาพัสดุ การก่อหนี้ผูกพันการอนุมัติการจ่ายเงินทุน เงินรายได้และอื่น ๆที่เกี่ยวกับการบริหารเงินทุนส่งเสริมกิจการเทศบาลข้อ ๘ให้มีคณะอนุกรรมการเงินทุนส่งเสริมกิจการเทศบาลเรียกโดยย่อว่า อ.ส.ท. ประกอบด้วย(๑) อธิบดีกรมส่งเสริมการปกครองท้องถิ่นเป็นประธานอนุกรรมการ(๒) รองอธิบดีกรมส่งเสริมการปกครองท้องถิ่นทุกคนเป็นอนุกรรมการ(๓) พนักงานเทศบาลที่มีความรู้ทางด้านช่างตามที่ก.ส.ท. แต่งตั้ง จำนวนสามคน เป็นอนุกรรมการ(๔) ผู้เชี่ยวชาญเฉพาะด้านการคลังท้องถิ่นสำนักบริหารการคลังท้องถิ่น กรมส่งเสริมการปกครองท้องถิ่นคนหนึ่ง เป็นอนุกรรมการ(๕) ผู้อำนวยการสำนักกฎหมายและระเบียบท้องถิ่นกรมส่งเสริมการปกครองท้องถิ่น เป็นอนุกรรมการ(๖) ผู้อำนวยการส่วนนโยบายการคลังและพัฒนารายได้สำนักบริหารการคลังท้องถิ่นกรมส่งเสริมการปกครองท้องถิ่น เป็นอนุกรรมการ(๗) ผู้อำนวยการสำนักบริหารการคลังท้องถิ่นกรมส่งเสริมการปกครองท้องถิ่น เป็นอนุกรรมการและเลขานุการ(๘) ผู้อำนวยการส่วนพัฒนาระบบบัญชีท้องถิ่นสำนักบริหารการคลังท้องถิ่นกรมส่งเสริม การปกครองท้องถิ่นเป็นอนุกรรมการและผู้ช่วยเลขานุการ(๙) หัวหน้าฝ่ายส่งเสริมกิจการกองทุนท้องถิ่นส่วนพัฒนาระบบบัญชีท้องถิ่นสำนักบริหาร การคลังท้องถิ่น กรมส่งเสริมการปกครองท้องถิ่นเป็นอนุกรรมการและผู้ช่วยเลขานุการข้อ ๙ให้ อ.ส.ท. มีอำนาจหน้าที่ดังต่อไปนี้(๑)พิจารณากลั่นกรองโครงการขอกู้เงินและเสนอความเห็นให้ ก.ส.ท. พิจารณา(๒)พิจารณาและให้ความเห็นเกี่ยวกับงบประมาณรายจ่ายประจำปีของสำนักงานเงินทุนส่งเสริมกิจการเทศบาลเพื่อเสนอก.ส.ท. พิจารณาอนุมัติ(๓) รายงานเรื่องต่าง ๆ ที่ควรเสนอต่อที่ประชุมก.ส.ท. เพื่อพิจารณา(๔) ดำเนินการอื่นใดตามที่ ก.ส.ท. มอบหมายให้ประธาน อ.ส.ท.ในฐานะอธิบดีกรมส่งเสริมการปกครองท้องถิ่นมีอำนาจในการดำเนินการเกี่ยวกับการรับเงิน การเบิกจ่ายเงิน การเก็บรักษาเงินการงบประมาณ การพัสดุ และการบริหารงานบุคคลของสำนักงานเงินทุนส่งเสริมกิจการเทศบาลตามหลักเกณฑ์ที่ ก.ส.ท. กำหนดข้อ ๑๐การประชุมของ ก.ส.ท. ตามข้อ ๖ให้ประธานเป็นผู้กำหนดและเรียกประชุมเป็นครั้งคราวตามความจำเป็นและต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่จึงเป็นองค์ประชุมการลงมติใด ๆ ให้ถือเสียงข้างมากถ้าคะแนนเท่ากันให้ประธานในที่ประชุมเป็นผู้ชี้ขาดให้นำความในวรรคหนึ่งมาใช้กับการประชุมของ อ.ส.ท.โดยอนุโลมข้อ ๑๑ให้สำนักงานเงินทุนส่งเสริมกิจการเทศบาลสังกัดสำนักบริหารการคลังท้องถิ่นกรมส่งเสริมการปกครองท้องถิ่นหมวด๒เงินทุนส่งเสริมกิจการเทศบาล ข้อ ๑๒เงินทุนประกอบด้วย(๑)เงินทุนตามระเบียบกระทรวงมหาดไทยว่าด้วยเงินทุนส่งเสริมกิจการเทศบาล พ.ศ. ๒๕๑๘และที่แก้ไขเพิ่มเติม(๒) เงินสะสมของเทศบาลตามข้อ ๑๓(๓) ดอกผลของเงินทุน(๔) เงินอื่น ๆ ที่มีผู้อุทิศให้แก่เงินทุนข้อ ๑๓ให้เทศบาลทุกแห่งจัดส่งเงินจำนวนร้อยละสิบของเงินสะสมเป็นประจำปีทุกปีไปยังประธานอ.ส.ท. โดยให้จัดส่งถึงประธาน อ.ส.ท. ภายในเดือนธันวาคมของทุกปีข้อ ๑๔เงินทุนตามข้อ ๑๒ ให้ อ.ส.ท.นำฝากไว้กับธนาคารโดยไม่ขัดกับมติของคณะรัฐมนตรีข้อ ๑๕การถอนเงินจากธนาคารให้ประธาน อ.ส.ท.หรืออนุกรรมการ อ.ส.ท. ผู้ซึ่งประธาน อ.ส.ท.มอบหมายร่วมกับเลขานุการหรือผู้ช่วยเลขานุการ อ.ส.ท.อีกอย่างน้อยหนึ่งคนลงลายมือชื่อร่วมกันหมวด๓การจ่ายเงินทุนและการคิดดอกเบี้ย ข้อ ๑๖การจ่ายเงินทุนให้จ่ายได้เฉพาะกรณีดังนี้(๑)ให้เทศบาลกู้ไปดำเนินการตามอำนาจหน้าที่โดยชำระเงินต้นคืนพร้อมดอกเบี้ยภายในระยะเวลาไม่เกินสิบห้าปี(๒)เพื่อใช้ในการลงทุนของสำนักงานเงินทุนส่งเสริมกิจการเทศบาลรวมแล้วต้องไม่เกินร้อยละห้าสิบของรายได้สะสมทั้งหมดของเงินทุน(๓)เพื่อใช้จ่ายในการบริหารงานของสำนักงานเงินทุนส่งเสริมกิจการเทศบาลข้อ ๑๗เทศบาลซึ่งมีสิทธิที่จะกู้เงินทุนได้จะต้องเป็นเทศบาลซึ่งได้ฝากเงินกับเงินทุนตามข้อ ๑๒และให้กู้ได้ไม่เกินสิบเท่าของจำนวนเงินที่เทศบาลนั้นได้ส่งฝากไว้กับเงินทุน ทั้งนี้ เป็นไปตามฐานะการคลังของเทศบาลนั้นๆ เว้นแต่ ก.ส.ท. จะได้พิจารณาเห็นสมควรเป็นอย่างอื่นข้อ ๑๘เงินที่จ่ายให้เทศบาลกู้ตามความในข้อ๑๖ (๑) ให้คิดดอกเบี้ยในอัตราตามที่ ก.ส.ท. กำหนดแต่ต้องไม่เกินร้อยละเจ็ดต่อปีข้อ ๑๙ให้จ่ายดอกเบี้ยให้แก่เทศบาลที่ส่งเงินฝากเงินทุนในอัตราตามที่ก.ส.ท. กำหนดแต่ต้องไม่เกินร้อยละสี่ต่อปีข้อ ๒๐ให้ประธาน อ.ส.ท.ในฐานะอธิบดีกรมส่งเสริมการปกครองท้องถิ่นหรืออนุกรรมการ อ.ส.ท. ที่ประธาน อ.ส.ท.มอบหมาย เป็นผู้ลงนามในสัญญาให้กู้ข้อ ๒๑การให้กู้เงินทุนเพื่อเป็นทุนหมุนเวียนและเพื่อเพิ่มทุนหมุนเวียนเกี่ยวกับกิจการสถานธนานุบาล ให้ก.ส.ท. พิจารณาอนุมัติ การพิจารณาอนุมัติดังกล่าวอาจทำเป็นมติเวียนได้ข้อ ๒๒การจ่ายเงินงบประมาณรายจ่ายประจำปีและการก่อหนี้ผูกพันของสำนักงานเงินทุนส่งเสริมกิจการเทศบาลกำหนดเงื่อนไขในการจ่ายเงินไว้ ดังนี้(๑) จำนวนเงินที่จ่ายครั้งหนึ่งไม่เกิน ๕๐๐,๐๐๐บาท (ห้าแสนบาทถ้วน) เป็นอำนาจของเลขานุการ อ.ส.ท.(๒) จำนวนเงินที่จ่ายครั้งหนึ่งเกิน ๕๐๐,๐๐๐บาท (ห้าแสนบาทถ้วน) แต่ไม่เกิน ๕,๐๐๐,๐๐๐บาท (ห้าล้านบาทถ้วน) เป็นอำนาจของอนุกรรมการ อ.ส.ท. ซึ่งประธาน อ.ส.ท. มอบหมาย(๓) จำนวนเงินที่จ่ายครั้งหนึ่งเกิน ๕,๐๐๐,๐๐๐บาท (ห้าล้านบาทถ้วน) เป็นอำนาจของประธาน อ.ส.ท.ข้อ ๒๓การตั้งงบประมาณรายจ่ายประจำปีเพื่อใช้จ่ายตามข้อ๒๒ให้ตั้งงบประมาณรายจ่ายได้ไม่เกินร้อยละยี่สิบของเงินรายได้ของปีที่ผ่านมาแล้วหลังหักจ่ายเป็นดอกเบี้ยเงินฝากให้แก่เทศบาลตามข้อ ๑๙บทเฉพาะกาล ข้อ ๒๔ให้เงินทุนตามระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๑๘ และที่แก้ไขเพิ่มเติม เป็นเงินทุนตามระเบียบนี้ข้อ ๒๕ให้บรรดากิจการ ทรัพย์สิน สิทธิหนี้สิน เงินงบประมาณ รายได้ และผู้ปฏิบัติงานของสำนักงานเงินทุนส่งเสริมกิจการเทศบาลตามระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๑๘ และที่แก้ไขเพิ่มเติมเป็นของสำนักงานเงินทุนส่งเสริมกิจการเทศบาลตามระเบียบนี้ข้อ ๒๖ให้กรรมการและอนุกรรมการตามระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๑๘ และที่แก้ไขเพิ่มเติม ที่อยู่ในตำแหน่งในวันที่ระเบียบนี้ มีผลใช้บังคับเป็นกรรมการและอนุกรรมการตามระเบียบนี้จนกว่าจะมีการแต่งตั้งกรรมการและอนุกรรมการขึ้นใหม่ตามระเบียบนี้ข้อ ๒๗หลักเกณฑ์หรือแนวปฏิบัติที่ออกตามระเบียบกระทรวงมหาดไทยว่าด้วยเงินทุนส่งเสริมกิจการเทศบาลพ.ศ. ๒๕๑๘ และที่แก้ไขเพิ่มเติมที่ใช้บังคับอยู่ในวันที่ระเบียบนี้ใช้บังคับให้ยังคงใช้บังคับได้ต่อไปเพียงเท่าที่ไม่ขัดหรือแย้งกับระเบียบนี้จนกว่าจะมีการวางหลักเกณฑ์หรือแนวปฏิบัติขึ้นใหม่ตามระเบียบนี้แล้วแต่กรณีประเทศณ วันที่ ๒๐ พฤศจิกายน พ.ศ. ๒๕๕๒บุญจงวงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยปริยานุช/ผู้จัดทำ๒๐มกราคม ๒๕๕๓นันท์นภัสร์/ตรวจ๒๐มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓ ง/หน้า ๔/๑๑ มกราคม ๒๕๕๓